Renoster op wildplaas by Dorset gestroopDie renoster is op ‘n plaas in Limpopo gestroop. (Foto: SA Polisie) Die polisie in Dorset in Limpopo is op die spoor van vermeende onwettige jagters wat ŉ renoster op ŉ wildplaas doodgeskiet en van sy horing gestroop het. Kol. Moatshe Ngoepe, polisiewoordvoerder, het gesê ŉ werker op patrollie het Vrydag op die dier op die plaas in die Lephalale-omgewing (Ellisras) afgekom. Niemand is nog in hegtenis geneem nie en die ondersoek duur voort. Enigiemand met inligting oor die voorval word versoek om AO Van Heerden by 082 414 2337 of die Stop Misdaadnommer by 08600 10111 te bel.